CELEX: 32014R0359
Language: bg
Date: 2014-04-09 00:00:00
Title: Регламент за изпълнение (ЕС) № 359/2014 на Комисията от 9 април 2014 година за изменение на приложение V към Регламент (ЕО) № 136/2004 по отношение на списъка със страни, посочени в член 9 от него  Текст от значение за ЕИП

10.4.2014   
            
            
               BG
            
            
               Официален вестник на Европейския съюз
            
            
               L 107/10
            
         РЕГЛАМЕНТ ЗА ИЗПЪЛНЕНИЕ (ЕС) № 359/2014 НА КОМИСИЯТА
   от 9 април 2014 година
   за изменение на приложение V към Регламент (ЕО) № 136/2004 по отношение на списъка със страни, посочени в член 9 от него
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 19, параграф 1 от нея,
   като има предвид, че:
   
               (1)
            
            
               С Директива 97/78/ЕО се определят принципите, които регулират организацията на ветеринарните проверки на продуктите, въведени в Съюза от трети страни.
            
         
               (2)
            
            
               В член 19, параграф 1 от посочената директива се предвижда, че Комисията съставя списък с растителни продукти, които подлежат на гранични ветеринарни проверки, и списък на третите страни, от които може да се разреши вносът на посочените растителни продукти в Съюза.
            
         
               (3)
            
            
               Съответно в приложение IV към Регламент (ЕО) № 136/2004 на Комисията (2) са изброени сено и слама като растителни продукти, подлежащи на гранични ветеринарни проверки, а в част I от приложение V към посочения регламент са изброени страните, от които е разрешено на държавите членки да внасят сено и слама.
            
         
               (4)
            
            
               Регламент (ЕО) № 136/2004 бе приет преди влизането в сила на Договора за присъединяване от 2003 г. В част II от приложение V към Регламент (ЕО) № 136/2004 се съдържа списък на присъединяващите се страни, който бе актуален до 30 април 2004 г. Поради това вече не е необходимо да се запазва част II от приложение V, нито е необходимо посоченото приложение да се състои от две части.
            
         
               (5)
            
            
               С цел по-голяма яснота в приложение V следва да се добави съответният на всяка страна код по ISO.
            
         
               (6)
            
            
               Неотдавна Сърбия поиска разрешение да изнася сено и слама за Съюза.
            
         
               (7)
            
            
               В Регламент (ЕС) № 206/2010 на Комисията (3) Сърбия се посочва като страна, от която могат да се внасят в Съюза пратки прясно месо от животни от рода на едрия рогат добитък, овцете и козите и от домашни нечифтокопитни животни.
            
         
               (8)
            
            
               Въпреки че не е разрешено въвеждането в Съюза на живи копитни животни от Сърбия, може да се разреши въвеждането на сено и слама, тъй като здравословното състояние на животните в тази държава не представлява заплаха за разпространяване на заразни болести по животните, предавани посредством посочените растителни продукти, които е възможно да са били в контакт с живи животни.
            
         
               (9)
            
            
               Поради това Регламент (ЕО) № 136/2004 следва да бъде съответно изменен.
            
         
               (10)
            
            
               Мерките, предвидени в настоящия регламент, са в съответствие със становището на Комитета по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕО) № 136/2004 се заменя с текста на приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 април 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 24, 30.1.1998 г., стр. 9.
   
      (2)  Регламент (ЕО) № 136/2004 на Комисията от 22 януари 2004 г. за определяне на процедурите за ветеринарни проверки на граничните инспекционни пунктове на Общността на продукти, внасяни от трети страни (ОВ L 21, 28.1.2004 г., стр. 11).
   
      (3)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ V
            СПИСЪК НА СТРАНИТЕ, ПОСОЧЕНИ В ЧЛЕН 9
            
                        Код по ISO
                     
                     
                        Страна
                     
                  
                        AU
                     
                     
                        Австралия
                     
                  
                        BY
                     
                     
                        Беларус
                     
                  
                        CA
                     
                     
                        Канада
                     
                  
                        CH
                     
                     
                        Швейцария
                     
                  
                        CL
                     
                     
                        Чили
                     
                  
                        GL
                     
                     
                        Гренландия
                     
                  
                        IS
                     
                     
                        Исландия
                     
                  
                        NZ
                     
                     
                        Нова Зеландия
                     
                  
                        RS
                     
                     
                        Сърбия (1)
                        
                     
                  
                        US
                     
                     
                        Съединени американски щати
                     
                  
                        ZA
                     
                     
                        Южна Африка (с изключение на онази част от местността с наложен контрол на шапа, намираща се във ветеринарния регион Northern и Eastern Transvaal, в областта Ingwavuma на ветеринарния регион Natal и в граничния район с Ботсуана източно от 28° географска дължина)
                     
                  
      
      
         (1)  Както е посочено в член 135 от Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна (ОВ L 278, 18.10.2013 г., стр. 16).“